EkBass/fiwiki-20250220-pages-articles huggingface dataset:
General Dynamics

General Dynamics on yhdysvaltalainen puolustusvälineitä valmistava yritys. Yhtiöllä on neljä päätoimialaa: laivasto-, taistelu-, informaatio- ja teknologia- sekä ilmailujärjestelmät. Sen kotipaikka on Falls Church, Virginian osavaltiossa. Yhtiön historia alkaa vuodesta 1899, jolloin Electric Boat perustettiin. Vuonna 1953 yhtiö osti Convairin. Vuonna 2013 konserni oli ruotsalaisen rauhantutkimuslaitos Siprin mukaan maailman kuudenneksi suurin aseteollisuusyhtiö. Yhtiön liikevaihto oli vuonna 2013 yhteensä 31,218 miljardia Yhdysvaltain dollaria. Tästä aseteollisuuden osuus oli 60,3 % (18,836 mrd USD, toisen lähteen mukaan 18,660 mrd USD) . Yhtiön toimitusjohtajana ja hallituksen puheenjohtajana toimii Phebe Novakovic. Työntekijämääräksi kerrotaan noin 96 000. General Atomics perustettiin vuonna 1955 yhtiön osastona ja myytiin vuonna 1967 Gulf Oil -yhtiölle. Yhtiön aiemmin omistama tytäryhtiö Fort Worth Division valmisti tunnettua F-16-hävittäjälentokonetta, mutta yritys myytiin Lockheedille vuonna 1993. Avaruusteollisuusosasto Convair Division myytiin Martin Mariettalle vuonna 1994.NASA Historical Data Book, Vol. VII: NASA Launch Systems, Space Transportation, Human Spaceflight, and Space Science (s. 43–47) NASA SP-4012. Martin Marietta ja Lockheed yhdistyivät Lockheed Martin -yhtiöksi vuonna 1995. Ohjusten valmistus myytiin vuonna 1992. General Dynamics palasi lentokonevalmistajaksi uudelleen 1999, jolloin se osti liikelentokoneistaan tunnetun Gulfstream Aerospace -yhtiön. == Tuotteita == * M1 Abrams -taistelupanssarivaunu * Gulfstream - suihkukoneet (suosittuja mm. liike- ja tilauslentokoneena) * FIM-43 Redeye -olkapäältä ammuttava lähi- ilmatorjuntaohjus * Stinger - ilmatorjuntaohjus (nykyään Raytheon) * Tomahawk - risteiluohjus (nykyään Raytheon) * F-111 Aardvark * F-16 Fighting Falcon (tuotanto myyty Lockheed Martinille) * Bath Iron Works -tytäryhtiön rakentamat Yhdysvaltain laivaston alukset * General Dynamics Electric Boat -tytäryhtiön rakentamat sukellusveneet, myös ydinsukellusveneet * NASSCO-tytäryhtiön rakentamat laivaston tukialukset sekä kuivarahtialukset ja tankkerit vapaille markkinoille M1A1 Twin Bridges training area 2C Republic of Korea 1-23 Infantry.jpg|Yhdysvaltalainen M1A1- Abrams panssarivaunu harjoituksissa Etelä- Koreassa. Stryker ICV front q.jpg| Stryker-miehistönkuljetusvaunu. Gulfstream IVSP Sweden - Air Force, ZRH Zurich (Zurich-Kloten), Switzerland PP1265291582.jpg|Ruotsin ilmavoimien Gulfstream IV. USNS Robert E. Peary;09750502.jpg| Kuivalastin ja aseidenkuljetusalus USNS Robert E. Pearly (2008). USS North Dakota (SSN-784) at sea in August 2014.JPG|USS North Dakota ==Lähteet== ==Aiheesta muualla== * Yrityksen kotisivut *
Carlos María Javier de la Torre

Carlos María Javier de la Torre (14. marraskuuta 1873 – 31. heinäkuuta 1968) oli katolisen kirkon pappi. Hänet vihittiin 19. joulukuuta 1896. De la Torre toimi Guayaquilin piispana vuodesta 1926. Quiton arkkipiispa hänestä tuli 1933, ja sinä hän toimi vuoteen 1967. De la Torre oli kardinaali tammikuusta 1953. Hän oli kuollessaan 94-vuotias. ==Aiheesta muualla== *Catholic- hierarchy.org: Carlos María Javier Cardinal de la Torre Luokka:Ecuadorilaiset kardinaalit Luokka:Katoliset arkkipiispat Luokka:Vuonna 1873 syntyneet Luokka:Vuonna 1968 kuolleet
Etelä-Afrikan Grand Prix 1981

Etelä-Afrikan Grand Prix 1981 oli Formula 1 -kauden MM-sarjan ulkopuolinen osakilpailu, joka käytiin Kyalamin vanhalla radalla 7. helmikuuta 1981. Näin ollen kilpailusta ei jaettu virallisia pisteitä. Kilpailun voitti argentiinalainen Carlos Reutemann. Alfa Romeo, Ferrari ja Renault eivät osallistuneet kilpailuun. == Tulokset == Sija Kuljettaja Talli Kierroksia Aika/keskeytyssyy Lähtöruutu 1 Carlos Reutemann Williams-Ford 77 1:44.54,03 2 2 Nelson Piquet Brabham-Ford 77 + 0,601 1 3 Elio De Angelis Lotus-Ford 77 + 1,462 5 4 Keke Rosberg Fittipaldi-Ford 76 + 1 kierros 4 5 John Watson McLaren- Ford 76 + 1 kierros 15 6 Riccardo Patrese Arrows-Ford 76 + 1 kierros 6 7 Eddie Cheever Tyrrell-Ford 76 + 1 kierros 12 8 Ricardo Zunino Brabham-Ford 75 + 2 kierrosta 7 9 Chico Serra Fittipaldi-Ford 75 + 2 kierrosta 13 10 Nigel Mansell Lotus-Ford 74 + 3 kierrosta 8 11 Derek Daly March-Ford 74 + 3 kierrosta 17 Kesk. Alan Jones Williams-Ford 62 Tekninen ongelma 3 Kesk. Marc Surer Ensign- Ford 58 Elektroniikka 14 Kesk. Andrea de Cesaris McLaren-Ford 54 Onnettomuus 9 Kesk. Desiré Wilson Tyrrell-Ford 51 Onnettomuus 16 Kesk. Eliseo Salazar March- Ford 32 Vaihdelaatikko 19 Kesk. Jan Lammers ATS-Ford 16 Jarrut 10 Kesk. Siegfried Stohr Arrows-Ford 12 Moottori 11 Kesk. Geoff Lees Theodore-Ford 11 Onnettomuus 18 *Nopein kierros: Carlos Reutemann – 1.13,61 == Lähteet == *Silhouet.com Luokka:Formula 1 -kausi 1981 Luokka:Etelä-Afrikan Grand Prix Luokka:Maailmanmestaruussarjan ulkopuoliset Formula 1 -kilpailut
Munahammas

Munahammas on pieni, terävä sarveiskyhmy, jonka avulla munivien lajien jälkeläiset rikkovat kuoriutuessaan munan pinnan. Munahammas löytyy useimmilta linnuilta ja matelijoilta ja samanlaisia rakenteita löytyy myös nokkaeläimiltä, eleutherodactylus-suvun sammakoilta sekä hämähäkeiltä. Munahammas ei ole pysyvä hammas vaan se katoaa pian kuoriutumisen jälkeen. == Lähteet == Luokka:Hampaat
Lluís Martínez Sistach

Lluís Martínez Sistach (s. 29. huhtikuuta 1937) on katolisen kirkon katalonialainen pappi. Hän syntyi Barcelonassa ja sai vihkimyksensä 17. syyskuuta 1961. Martínez Sistach on toiminut muun muassa Tortosan piispana ja Tarragonan arkkipiispana sekä vuodesta 2004 Barcelonan arkkipiispana. Hänet ylennettiin kardinaaliksi vuonna 2007. == Aiheesta muualla == * Catholic- hierarchy.org: Lluís Cardinal Martínez Sistach Luokka:Espanjalaiset kardinaalit Luokka:Katoliset arkkipiispat Luokka:Vuonna 1937 syntyneet Luokka:Elävät henkilöt
Ramón Echarren Istúriz

Ramón Echarren Istúriz (13. marraskuuta 1929 Vitoria-Gasteiz – 25. elokuuta 2014 Gran Canaria) oli katolisen kirkon espanjalainen pappi. Hänet vihittiin 19. maaliskuuta 1958. Echarren Istúriz pääsi Kanariansaarten hiippakunnan piispaksi vuonna 1978. Vetäydyttyään vuonna 2005 hän sai seuraajakseen Francisco Cases Andreun. Kanariansaarten hiippakunnan nimestä huolimatta se ei kata kaikkia Kanariansaaria vaan Las Palmasin maakunnan saaria. == Lähteet == * Catholic-hierarchy.org: Bishop Ramón Echarren Istúriz === Viitteet === Luokka:Espanjalaiset papit Luokka:Katoliset piispat Luokka:Vuonna 1929 syntyneet Luokka:Vuonna 2014 kuolleet
Francisco Cases Andreu

Francisco Cases Andreu (s. 23. lokakuuta 1944) on katolisen kirkon espanjalainen pappi. Hän sai vihkimyksensä 14. huhtikuuta 1968. Cases Andreusta tuli piispa vuonna 1994. Hän toimi Albaceten (1996–2005) piispana ennen nimitystään Kanariansaarten piispaksi, jona häntä edelsi Ramón Echarren Istúriz. Kanariansaarten hiippakunnan nimestä huolimatta se ei kata kaikkia Kanariansaaria vaan Las Palmasin maakunnan saaria. == Aiheesta muualla == * Catholic-hierarchy.org: Bishop Francisco Cases Andreu Luokka:Espanjalaiset papit Luokka:Katoliset piispat Luokka:Vuonna 1944 syntyneet Luokka:Elävät henkilöt
Asko Hyvärinen

Asko Hyvärinen (s. 1963) on suomalainen säveltäjä. Hän on opiskellut lyömäsoittimia, musiikin teoriaa ja musiikkitiedettä Helsingissä ja Turussa. Sävellystä hän on opiskellut Turun yliopiston musiikkitieteen laitoksella ja yksityisesti useiden suomalaisten säveltäjien johdolla sekä useilla kansainvälisillä sävellyskursseilla opettajinaan mm. Jukka Tiensuu, Tapio Nevanlinna, Yoshihisa Taira, Helmut Lachenmann ja Brian Ferneyhough. Hyvärinen on menestynyt useissa sävellyskilpailuissa (mm. PanAccordion-2000- ja Uussävel-kilpailussa vuonna 1997) ja hän on saanut lukuisia apurahoja sävellystyötä varten muun muassa Suomen kulttuurirahastolta, Taiteen keskustoimikunnalta, Madetoja-rahastolta, Sibelius-rahastolta ja Valtion säveltaidetoimikunnalta. Hyvärisen teosluetteloon kuuluu orkesteri-, soolosoitin- ja kamarimusiikin lisäksi kaksi konserttoa, The Sound of Inevitability (2000) pianolle ja orkesterille ja Erg/Hamâda (2003) lyömäsoittimille ja kamariorkesterille. Miehen "Valse griffyre" (2002) konserttikanteleelle oli Yleisradion edustajana Wienin säveltäjärostrumissa vuonna 2005. Hyvärisen sävellyskonsertit on kuultu Helsingissä 2004 ja Järvenpään Sibelius–viikoilla 2002. Hyvärisen teoksia on esitetty laajalti Euroopassa sekä Kanadassa ja Japanissa. ==Lähteet== *Musiikkia Paanukirkossa -musiikkijuhla Luokka:Suomalaiset säveltäjät Luokka:Vuonna 1963 syntyneet Luokka:Elävät henkilöt
Ekiti

Ekiti on yksi Nigerian 36 osavaltiosta. Se sijaitsee maan lounaisosassa. Sen pinta-ala on 6 353 neliökilometriä. Vuonna 2006 Ekitissa oli 2 384 000 asukasta. Ekitin pääkaupunki on Ado Ekiti, jossa on noin puoli miljoonaa asukasta. Maatalous työllistää paljon väestöä, ja sen tuotteita ovat vilja, kautsu, kaakao, kookos, jamssi, maniokki, riisi, banaanit, maissi ja muut hedelmät ja vihannekset. Osavaltiossa on myös sahateollisuutta. Alueen suurin etninen ryhmä ovat ekitit, jotka kuuluvat jorubiin ja puhuvat joruban murretta. == Lähteet == == Aiheesta muualla == Luokka:Nigerian osavaltiot
Enrique de Cardona

Enrique de Cardona y EnríquezThe Cardinals of the Holy Roman Church (1485 – 7. helmikuuta 1530) oli renessanssinajan espanjalainen kirkonmies. Hän oli herttua Juan Ramón Folch de Cardonan ja Aldonza Domínguezin poika. Cardonasta tuli Barcelonan piispa vuonna 1505. Myöhemmin hän siirtyi Italiaan, jossa hän toimi Monrealen arkkipiispana vuodesta 1512. Kardinaalina hän oli vuodesta 1527.Catholic-hierarchy.org: Enrique Cardinal Cardona Cardona kuoli Roomassa. == Lähteet == Luokka:Espanjalaiset kardinaalit
Pirro Gonzaga

thumb|Pirro Gonzaga Pirro Gonzaga (1505 – 28. tammikuuta 1529) oli katolisen kirkon italialainen pappi. Hän kuului tunnettuun sukuun, josta lähti 1400-luvulta 1600-luvun alkuun saakka useita kardinaaleja.The Cardinals of the Holy Roman Church Gonzaga oli Modenan piispa ja yksi kardinaaleista vuodesta 1524. Hän kuitenkin kuoli jo nuorena tammikuussa 1529. == Lähteet == Luokka:Italialaiset kardinaalit
Anja Vähäaho

Anja Vähäaho (o.s. Isomaa 26. elokuuta 1946, Ylivieska - 5. huhtikuuta 2010, Pyhäjärvi) oli kärsämäkinen monen kulttuurin alan vaikuttaja; kirjailija, kriitikko, kirjoittajakouluttaja sekä Suomen Elämäntarinayhdistyksen puheenjohtaja. Anja Vähäaholta ilmestyi viisi kaunokirjallista teosta, joista viimeisin on omaelämäkerrallinen romaani Musta joutsen (1991). Lisäksi hän toimitti lukuisia antologioita, mm. toimituskunnan puheenjohtajana Elämäntarinayhdistyksen julkaiseman Lapsuusmuistoja-antologian (2006). Hän myös kirjoitti yhdessä Liisa Enwaldin ja Marja-Riitta Vainikkala-Kejosen kanssa teoksen Elämä tarinaksi (2003). Anja Vähäaho oli perustamassa Suomen Elämäntarina- ja kansantaideakatemiaa (myöhemmin Elämäntarina-akatemia) ja sen tueksi Suomen Elämäntarinayhdistystä Kärsämäelle vuonna 1999. Vähäahon aloitteesta Elämäntarinayhdistys alkoi vuonna 2000 julkaista Elämäntarina- lehteä, joka on Suomen ainoa elämäkertateemainen kulttuurilehti. Anja toimi sekä yhdistyksen puheenjohtajana että lehden päätoimittajana alusta lähtien kuolemaansa asti. Kärsämäellä 2000-luvun alussa järjestettyjen tapahtumien luomalta pohjalta alkoi kehitys, joka on synnyttänyt jokakesäiset mittavat Elämäntarinafestivaalit työpajoineen, seminaareineen ja Tarinaniskennän SM- kilpailuineen. Anja Vähäaholle on myönnetty hänen ansioistaan seuraavat palkinnot: Oulun läänin vuoden 2004 Hyvä Opettaja -tunnustuspalkinto ja Kärsämäen kunnan kulttuuripalkinto vuonna 2009. Anjan johtama Suomen Elämäntarinayhdistys sai Alfred Kordelinin rahaston myöntämän kannustuspalkinnon vuonna 2005 suomalaisten elämäkertakirjoittamisen lisäämiseen. ==Aiheesta muualla== * Anja Vähäahon muistokirjoitus Helsingin Sanomissa Luokka:Suomalaiset kirjailijat Luokka:Vuonna 1946 syntyneet Luokka:Vuonna 2010 kuolleet
Enugu (osavaltio)

Enugu on yksi Nigerian 36 osavaltiosta. Se sijaitsee maan lounaisosassa, ja sen pinta-ala on 7 625 neliökilometriä. Vuoden 2006 väestönlaskennan mukaan Enugun asukasluku oli noin 3 267 800 ja vuoden 2016 ennusteen mukaan noin 4 411 100. Noin 95 prosenttia väestöstä kuuluu igboihin. Enugun pääkaupunki on Enugu, jossa asuu lähes 700 000 asukasta. Toinen suurehko kaupunki on Nsukka. Tärkein elinkeino on maatalous, kaupunkiväestöä työllistävät myös kauppa ja palveluammatit. == Lähteet == == Aiheesta muualla == Luokka:Nigerian osavaltiot
Marraskuun singlet

Marraskuun singlet on suomalaisen metalliyhtye Viikatteen 11. kesäkuuta 2008 ilmestynyt kokoelma-albumi. Levy sisältää Viikatteen Marraskuun lauluja I, sekä Marraskuun lauluja II -albumeilta julkaistut singlet b-puolineen, sekä Marraskuun lauluja I & II julkaistut kappaleet ”Uurastaja”, ”Hallamaat” ja ”Suruvaippa”, jotka on irrotettu omiksi kuvitteellisiksi singleiksi, ja joiden Marraskuun singleille lisätyt b-puolet jäivät bändin sanojen mukaan julkaisematta nauhojen katoamisen vuoksi. Levy on julkaistu CD-painoksen lisäksi rajoitettuna, viidensadan kappaleen 7"-boksina, jossa on mukana vinyylien alkuperäinen kansitaide. Albumi nousi Suomen virallisen listan sijalle 7. == Kappaleet == # # # # # # # # # # # # # # == Kokoonpano == * Kaarle Viikate – laulu, kitara * Arvo Viikate – kitara, laulu * Ervo Viikate – basso, laulu * Simeoni Viikate – rummut == Arvostelut == * Desibeli.net: Desibeli.net * Imperiumi.net: 8+/10Imperiumi.net * Soundi: Soundi == Lähteet == == Aiheesta muualla == * * Luokka:Vuoden 2008 kokoelma-albumit Luokka:Viikatteen albumit
Willard

Willard tarkoittaa seuraavia: ==Henkilöt== ===Sukunimenä=== *Adam "Atom" Willard (s. 1973), yhdysvaltalainen rumpali *Ashbel Willard (1820–1860), yhdysvaltalainen poliitikko, Indianan kuvernööri *F. D. C. Willard (1968–1982), salanimi, jolla yhdysvaltalainen siamilaiskissa Chester merkittiin tekijäksi fysiikka-aiheisiin tieteellisiin artikkeleihin *Frances Willard (1839–1898), yhdysvaltalainen opettaja, naisten äänioikeuden kannattaja ja raittiusliikkeen vaikuttaja *Fred Willard (1933–2020), yhdysvaltalainen koomikko ja näyttelijä *Jess Willard (1881–1969), yhdysvaltalainen näyttelijä ===Etunimenä=== *Willard S. Boyle (1924–2011), kanadalainen fyysikko, Nobelin fysiikanpalkinnon saaja *Willard Gibbs (1839–1903), yhdysvaltalainen fyysikko, matemaatikko ja kemisti *Willard Hershberger (1910–1940), yhdysvaltalainen elokuvakäsikirjoittaja *Willard Huyck (s. 1945), yhdysvaltalainen elokuvakäsikirjoittaja *Willard Ikola (1932–2025), amerikansuomalainen jääkiekkomaalivahti *Willard Libby (1908–1980), yhdysvaltalainen fysikaalinen kemisti, Nobelin kemianpalkinnon saaja *Willard Metcalf (1858–1925), yhdysvaltalainen taidemaalari *Willard Van Orman Quine (1908–2000), yhdysvaltalainen filosofi *Willard Rice (1895–1967), yhdysvaltalainen jääkiekkoilija *Willard Schmidt (1910–1965), yhdysvaltalainen koripalloilija *Willard Waterman (1914–1995), yhdysvaltalainen näyttelijä *W. Willard Wirtz (1912–2010), yhdysvaltalainen demokraattipoliitikko *Willard Huntington Wright, S. S. Van Dine (1888–1939), yhdysvaltalainen taidekriitikko ja jännityskirjailija. ==Maantiede== *Willard, kaupunki Kansasissa *Willard, kaupunki Missourissa *Willard, kylä New Mexicossa *Willard, kaupunki Ohiossa *Willard, kaupunki Utahissa *Willard, kaupunki Wisconsinissa ==Viihdeteollisuus== *Rotat (Willard), yhdysvaltalainen elokuva vuodelta 1971 *Willard, yhdysvaltalainen elokuva vuodelta 2003 Luokka:Etunimet Luokka:Sukunimet
Gombe (osavaltio)

Gombe on yksi Nigerian 36 osavaltiosta. Se sijaitsee maan itäosassa. Sen pinta-ala on 18 768 neliökilometriä. Vuonna 2006 Gombessa oli 2 354 000 asukasta. Suuri osa väestöstä kuuluu hausoihin. Online Nigeria Gomben pääkaupunki on Gombe, jossa on noin neljännesmiljoona asukasta. == Lähteet == Luokka:Nigerian osavaltiot
Metsästäjätutkinto

Metsästäjätutkinto vaaditaan kaikilta metsästykseen osallistuvilta, eikä sen suorittamiseen ole ikärajaa. Metsästäjätutkinnon kirjallisessa kokeessa on 60 kysymystä, joista 15 on lajintuntemustehtäviä ja loput sanallisia monivalintatehtäviä. Vuonna 2017 lajintunnistustehtävissä siirryttiin piirroksista värivalokuviin. Kokeen suorittamiseen on käytettävissä aikaa enintään 1,5 tuntia. Tutkinnon läpäisemiseksi vastauksista enintään kahdeksan saa mennä väärin. Tutkinto maksaa 20 euroa. Suomessa järjestetään myös tutkintoon valmistavia kursseja. Kurssit maksavat paikkakunnasta riippuen 20–60 euroa. Tutkinnon kysymykset perustuvat sekä Metsästäjän oppaaseen sekä Metsästäjäkurssiin. Tentin läpäissyt voi päättää, tuleeko metsästyskortti seuraavalle vai meneillään olevalle metsästysvuodelle. Metsästyskortti on kuitti riistanhoitomaksun maksamisesta. Metsästyskorttiin liittyvän vuosittaisen maksun jättäminen maksamatta viitenä peräkkäisenä vuonna johtaa metsästäjärekisteristä poistamiseen. Tämän jälkeen metsästäjäntutkinto on suoritettava uudestaan. Metsästysvuosi on 1. elokuuta – 31. heinäkuuta. Metsästyskortin suorittaneella on myös mahdollisuus suorittaa eräiden metsästystapojen vaatimia, lakisääteisiä ampumakokeita. Ampumakokeita ovat mm. hirvi- ja karhukoe. Ampumakokeita ei ole pakko suorittaa, jos metsästää vain pienriistaa. Alle 15-vuotias metsästyskortin haltija ei itse saa ostaa asetta tai panoksia, eikä mennä yksin metsälle, vaan hänen huoltajansa täytyy olla aina mukana metsästyksessä. == Lähteet == == Aiheesta muualla == Metsästäjätutkinnon harjoittelumoduuli Metsästäjätutkinnon mallitehtäviä Luokka:Metsästys Luokka:Tutkinnot
Rod Robbie

Roderick George "Rod" Robbie OC (1928 – 4. tammikuuta 2012) oli kanadalainen arkkitehti. Hänen työtään ovat esimerkiksi Toronton Rogers CentreRogers Centre ja Kanadan paviljonki maailmannäyttelyssä 1967.Rod Robbie receives O.C. Robbie syntyi Poolessa, Englannin Dorsetissa ja muutti Kanadaan 1956. Hänet nimitettiin vuonna 2003 Kanadan ritarikunnan upseeriksi. Lisäksi hän kuuluu fellow-jäsenenä Kanadan kuninkaalliseen arkkitehtuuri-instituuttiin. Robbie ja hänen vaimonsa olivat aktiivisia politiikassa ja osallistuivat Kanadassa ydinaseiden vastaiseen liikkeeseen. Robbie kuoli Torontossa 4. tammikuuta 2012. == Lähteet == Luokka:Kanadalaiset arkkitehdit Luokka:Officer of the Order of Canada Luokka:Vuonna 1928 syntyneet Luokka:Vuonna 2012 kuolleet
Neil Robson

Neil Maxwell Robson (5. heinäkuuta 1928 Smithton, Tasmania – 14. joulukuuta 2013) oli australialainen liberaalipuolueen poliitikko. Hän istui vuosina 1976–1992 liittovaltion parlamentissa Bassin tasmanialaisesta vaalipiiristä. Robson tuli kotimaassaan tunnetuksi kehittämästään ”Robson Rotation” -äänestyskäytännöstä. Hänestä tehtiin Australian ritarikunnan jäsen tammikuussa 2007. ==Lähteet== Luokka:Australialaiset poliitikot Luokka:Vuonna 1928 syntyneet Luokka:Vuonna 2013 kuolleet
Allene Roberts

Allene Roberts Cochran (1. syyskuuta 1928 Birmingham, Alabama – 9. toukokuuta 2019 Huntsville, Alabama) oli yhdysvaltalainen näyttelijä. Hän esiintyi 1940–1950-luvuilla useissa elokuvissa, joiden joukossa ovat Delmer Davesin Punainen talo (1947), Nicholas Rayn Tuomion tie (1949) ja Max Nosseckin The Hoodlum (1951). Roberts teki aktiivisen uransa aikana esiintymisiä myös televisiosarjoissa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1928 syntyneet Luokka:Vuonna 2019 kuolleet
Crystal Scales

Crystal Scales (s. 22. marraskuuta 1971 Belews Creek, Pohjois-Carolina) on yhdysvaltalainen ääninäyttelijä, joka tunnetaan animaatiosarjoista Roni Neutroni ja Class of 3000. ==Ura== Scalesin ura alkoi jo vuonna 1997 televisiosarjan In the Housen myötä. Hän esiintyi muutamissa televisiosarjoissa aina vuoteen 1999 asti, jonka jälkeen Scales päätyi ääninäyttelijäksi lähinnä animaatioiden ja videopelien pariin. Ensimmäisen ääniroolin hän teki animaatioelokuvaan Titan A.E., jossa pääosassa ääninäytteli muun muassa Matt Damon. Vuotta myöhemmin Scales oli mukana Oscar- ehdokkuuden saaneessa elokuvassa Roni Neutroni – neropatti, josta tuotettiin myös tietokoneanimaatiosarja. Se oli samalla hänen ensimmäinen merkittävä rooli. Scalesilla on ollut myös pitkäaikainen rooli The PJs:ä vuosien 1999–2001 aikana, sekä toinen merkittävä rooli Emmy-palkitussa Class of 3000 -animaatiosarjassa. Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1971 syntyneet Luokka:Elävät henkilöt
Albstadt

Albstadt on kaupunki Baden-Württembergin osavaltiossa, eteläisessä Saksassa. Se sijaitsee osavaltionsa eteläosassa Schwäbische Albin ylängöllä Stuttgartin ja Bodenjärven välillä. Kaupunki kuuluu Tübingenin hallintopiiriin ja Zollernalbkreisin piirikuntaan. Kesäkuun 2022 lopussa kaupungissa oli 46 162 asukasta, ja se on väkiluvultaan piirikuntansa suurin kaupunki. Albstadtin kaupunki muodostettiin 1. tammikuuta 1975 liittämällä yhteen Ebingenin ja Tailfingenin kaupungit sekä Onstmettingenin ja Pfeffingenin kunnat. Liitoskaupungeilla ja -kunnilla on takanaan kuitenkin pitkä historia. Varhaisimmat maininnat paikkakunnista on peräisin 700-luvun loppupuolelta St. Gallenin luostarin asiakirjasta. == Lähteet == == Aiheesta muualla == * Albstadtin kaupungin viralliset Internet-sivut Luokka:Baden-Württembergin kunnat Luokka:Saksan kaupungit
Ampumakoe

Ampumakoe on ampumaradalla metsästysasetta käyttäen suoritettava ampumataitokoe, jonka hyväksytty suorittaminen vaaditaan Suomessa ennen kuin saa luvallisesti metsästää karhua, hirveä, valkohäntäpeuraa, saksanhirveä, metsäpeuraa, kuusipeuraa, japaninpeuraa tai metsäkaurista rihlatulla luotiaseella. Metsäkaurista haulikolla täyteispatruunaa käyttäen metsästettäessä ei tarvita ampumakoetta. Koe on suoritettava kyseisen lajin metsästykseen lain mukaan soveltuvalla ampuma-aseella. Kokeita on kolme erilaista: *Metsäkauriskokeella tarkoitetaan metsäkauriin metsästystä varten suoritettavaa ampumakoetta *Hirvi- ja peurakokeella tarkoitetaan hirven, valkohäntäpeuran, saksanhirven, metsäpeuran, kuusipeuran ja japaninpeuran metsästystä varten suoritettavaa ampumakoetta *Karhukokeella tarkoitetaan karhun metsästystä varten suoritettavaa ampumakoetta ==Kokeen suorittaminen== Ennen kokeen suorittamista tulee esittää voimassa oleva metsästyskortti ja aseen hallussapitolupa tai rinnakkaiskortti siihen. Koe tulee suorittaa metsästysasetuksen 16§:n 2 momentin mukaisella ampuma-aseella. Kokeessa ammutaan 90 sekunnin sisällä neljä laukausta paikoillaan olevaan maalikuvioon, joko pysty- polvi- tai istuma-asennosta 75 metrin etäisyydeltä. Makuuasento ei ole sallittu. Aika alkaa ensimmäisestä laukauksesta. Ammunnan aikana saa käyttää tukea, kunhan asetta ei lukita mekaanisesti alustaan. Hirvieläinkokeissa käytetään maalikuviota, jossa osuma-alueen halkaisija on 23 senttimetriä ja karhukokeessa maalikuviota, jonka osuma-alueen halkaisija on 17 senttimetriä. Patruunoiden tulee ampumakokeessa täyttää seuraavat vaatimukset: Metsäkauriskoe: luoti vähintään 3.2 g ja E100 > 800 J. Hirvi- ja peurakoe: luoti vähintään 6.0 g ja E100 > 2000 J, tai vähintään 8.0 g ja E100 > 1700 J. Karhukoe: luoti vähintään 9.0 g ja E100 > 2700 J, tai vähintään 10.0 g ja E100 > 2000 J. Käytettävä luotityyppi on vapaa. Sallittuja luoteja ovat mm. kokovaippa-, puolivaippa-, ja lyijyluoti. == Lähteet == * http://www.riista.fi Metsästäjäin Keskusjärjestö * http://web.archive.org/web/20130315081842/http://www.riista.fi/data/attachments/amputulee06.pdf Maa- ja metsätalousministeriön asetus ampumakokeesta Luokka:Metsästys
Arnold Meri

Arnold Meri (1. syyskuuta 1919 Tallinna – 27. maaliskuuta 2009 Tallinna) oli virolainen neuvostoeversti, joka taisteli toisessa maailmansodassa Neuvostoliiton puolella muun muassa puna-armeijan 22. virolaisen jalkaväkiarmeijakunnan joukoissa ja osallistui sodan alkuvaiheessa Porhovin puolustustaisteluihin. Dnon rautatieasemalla osoittamansa urheuden johdosta Neuvostoliiton korkeimman neuvoston puhemiehistön asetuksella hänestä tuli Neuvostoliiton sankari ensimmäisenä virolaisena. Tuolloin hän oli 415. radiopataljoonan poliittisen ohjaajan apulainen. Hän oli myös Viron antifasistisen komitean puheenjohtaja; hän vastusti pronssisotilaan siirtämistä sekä vaati kansainvälistä oikeudenkäyntiä tuloksetta.Venäjän Ääni: Virossa alkaa oikeusprosessi fasisminvastaisen komitean puheenjohtajaa vastaan, 5.2.2008 MSK. ==Elämä== Arnold Merestä tuli vuonna 1945 Neuvosto- Viron Komsomolin pääsihteeri. Hän kirjoitti Lavrenti Berijalle serkkunsa Lennart Meren palauttamiseksi Siperiasta perheineen sotasankarin arvovallalla. Vuonna 1951 Arnold Mereltä riistettiin virat ja arvonimet ja hänet karkotettiin Gorno-Altaiskiin, mutta hänet rehabilitoitiin Stalinin kuoleman jälkeen vuonna 1956 ja Meri palasi puoluetehtäviin Viroon.Russia today ==Syyte osallistumisesta kansanmurhan toteuttamiseen == Viron syyttäjävirasto nosti vuonna 2007 Merta vastaan syytteen osallistumisesta vuoden 1949 maaliskuun kyyditysten (märtsiküüditamine) organisoimiseen vastaten omalta osaltaan 251 ihmisen joukkokyydittämisestä. Kyyditetyistä kolmetoista oli yli 75-vuotiaita vanhuksia, joista 11 kuoli jo matkalla. Alaikäisiä oli kuusitoista. Kyyditetyistä hiidenmaalaisista kuoli kaikkiaan 43. Neuvostomiehitetystä Virosta kyyditettiin 20 000 ihmistä muualle Neuvostoliittoon 25.–27. maaliskuuta 1949 osana kollektivisoinnin valmistelua, etnistä puhdistuspolitiikkaa ja virolaisten kansallisen vastarintaliikkeen (metsäveljet) tukahduttamista. Syytteen mukaan Meri johti ja valvoi kyydityksiä Hiidenmaalla. Arnold Meri oli 15. virolainen, jota vastaan asiasta oli nostettu syyte. Monet syytetyistä ovat ehtineet kuolla ennen oikeusprosessin päättymistä, myös Meri.Kaja Kunnas: Lennart Meren serkku sai Virossa syytteen kansanmurhasta. Helsingin Sanomat 22.8.2007 Oikeudenkäynti Merta vastaan alkoi 20. toukokuuta 2008 Kärdlan käräjäoikeudessa Hiidenmaalla. Hänelle luettiin syyte kansanmurhasta ja siviiliväestön vastaisesta hyökkäyksestä. Meri kiisti syytteen.Lennart Meren serkku kiistää kansanmurhasyytteen. Ilta-Sanomat 20.5.2008 Keuhkosyöpää sairastanut Meri ehti kuolla ennen kuin oikeudenkäynti saatiin päätökseen. Oikeudenkäyntejä ovat olleet projektina valvomassa johtava historioitsija amerikanjuutalaisesta komiteasta sekä Max Jakobson.Eeva Haltsonen "En ole kiinnostunut Venäjästä", Verkkouutiset 27.5.2008, luettu 15.6.2008. ==Kunnianosoitukset== *Neuvostoliiton sankari ==Lähteet== Luokka:Virolaiset sotilaat Luokka:Neuvostoliittolaiset toisen maailmansodan sotilaat Luokka:Neuvostoliiton sankarit Luokka:Vuonna 1919 syntyneet Luokka:Vuonna 2009 kuolleet
Mucor amphibiorum

Mucor amphibiorum on Mucorales-lahkoon kuuluva kotoperäisesti australialainen sieni. Sientä on tavattu sammakkoeläimissä ja vesinokkaeläimissä ja sen aiheuttama mukormykoosi on levinnyt laajasti Tasmaniassa eläviin vesinokkaeläimiin. Mucor amphibiorumin kasvulämpötila on alle 36 °C, eikä sen tämän vuoksi katsota voivan tarttua ihmiselle. == Lähteet == == Aiheesta muualla == * Mucor amphibiorum * Mucor amphibiorum in the toad, Bufo marinus, in Australia (pdf) * Mucor amphibiorum Infection in Platypus (Omithorhynchus anatinus) from Tasmania (pdf) Luokka:Yhtymäsienet
Rod Rust

Rod Rust (2. elokuuta 1928 – 23. lokakuuta 2018Former Patriots head coach Rod Rust dies at age 90) oli yhdysvaltalainen amerikkalaisen jalkapallon valmentaja ja puolustuksen koordinaattori. Rust muistetaan Yhdysvalloissa lähinnä New England Patriotsin päävalmentajana, joksi hän pääsi vuonna 1990. Hänet kuitenkin erotettiin heikon kauden jälkeen. Rust työskenteli myös Canadian Football Leaguessa ja yliopistotasolla (mm. Pohjois-Teksas). == Lähteet == Luokka:Yhdysvaltalaiset amerikkalaisen jalkapallon valmentajat Luokka:Vuonna 1928 syntyneet Luokka:Vuonna 2018 kuolleet
Mitch Ryan

Mitchell ”Mitch” Ryan (11. tammikuuta 1934 Cincinnati, Ohio – 4. maaliskuuta 2022 Los Angeles, Kalifornia) oli yhdysvaltalainen näyttelijä, joka muistetaan varsinkin Edward Montgomeryn roolista (Gregin isä) televisiosarjassa Dharma ja Greg. Lisäksi hän on tullut tunnetuksi esimerkiksi elokuvista Magnum .44 (1973) ja Tappava ase (1987). Ryan palveli viihdeyksikössä Yhdysvaltain laivastossa Korean sodan aikana, ja jatkoi sen jälkeen näyttelemistä teatterissa. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1934 syntyneet Luokka:Vuonna 2022 kuolleet
Endeis

Endeis () oli kreikkalaisessa mytologiassa Megaran kuninkaan Skironin tytär. Tosin Hyginuksen mukaan Endeis oli kentauri Kheironin tytär.Hyginus: Fabulae xv (engl. käännös) Plutarkhos nimeää vanhemmiksi Skironin ja Khariklon,Plutarkhos: Theseus x (engl. käännös) joskin Khariklo yleisimmin liitetään nimenomaan Kheironin puolisoksi. Puolisonsa Aiakoksen kanssa hänellä oli kaksi poikaa, Telamon ja Peleus.Apollodoros: Bibliotheke ('Kirjasto') 3.12.6 (engl. käännös) Endein poikien kerrottiin murhanneen velipuolensa Fokoksen kiekonheitossa osumalla häneen tahallaan kivisellä kiekolla. Heidän motiivinsa oli miellyttää mustasukkaista äitiänsä, koska Fokos ei ollut hänen oma poikansa.Pausanias: Periegesis tes Hellados ('Kreikan kuvaus') 2.29.9 (engl. käännös) == Lähteet == Luokka:Kreikkalainen mytologia
Stan Barstow

Stan Barstow (28. kesäkuuta 1928 – 1. elokuuta 2011) oli brittiläinen kirjailija. Hänet tunnetaan varsinkin romaanista A Kind of Loving (1960), jota on pitkään käytetty vakiteoksena maan kouluissa. Siitä on tehty myös John Schlesingerin ohjaama elokuva Sellaista rakkautta. == Lähteet == Luokka:Brittiläiset kirjailijat Luokka:Vuonna 1928 syntyneet Luokka:Vuonna 2011 kuolleet
Tienhaara (albumi)

__NOTOC__ Tienhaara on suomalaisen Folkswagen-yhtyeen kolmas albumi, joka julkaistiin 17. toukokuuta 2007. == Kappaleet == # Pitkärannan yö (Säv. & san. Timo Munne) # Volodja tahtoo lentää (Säv. & san. Suonna Kononen) # Vapauteen (- Lennelda priiks -) (Säv. Vjatsheslav Kobrin & Riho Sibul, san. Ott Arder, suom. san. Suonna Kononen) # Tarusa (Säv. Vladimir Krasnovski, san. Nikolai Zabolotski) # Kirje Veikolle (Säv. & san. Timo Munne) # Laulu huoneesta numero 11 (Säv. & san. Timo Munne & Suonna Kononen) # Kelton pojat (- Murka -) (Säv. & san. trad.) # Julia (Säv. Jari Lappalainen, san. Timo Munne) # Joensuun syksyt (Säv. & san. Suonna Kononen) # Valon ja varjojen tanssi (Säv. & san. Suonna Kononen) # Holoda, holoda (Säv. & san. Vladimir Vysotski) # Aski tupakkaa (- Patshka sigaret -) (Säv. & san. Viktor Tsoi, suom. san. Timo Munne) # CCCP (Säv. Jari Lappalainen, san. Timo Munne) == Kokoonpano == === Yhtye === * Timo Munne – laulu * Suonna Kononen – sähkö- ja akustiset kitarat, laulu, huuliharppu (5, 8), mandoliini (2), urut (2), piano (9) * Joonas Ojajärvi – sähkö- ja kontrabassot, mandoliini (5, 7), taustalaulu * Jari Lappalainen – rummut ja lyömäsoittimet, mandoliini (4, 13), bouzouki (7), kellopeli (2, 6), balalaikka (13) === Vierailevat muusikot === * Arttu Kunnasto – haitari (4, 7, 13), taustalaulu (6) * Jarmo Kähkönen – taustalaulu (12) * Jari-Jukka Nippala – taustalaulu (6) * Ossi Perälä – klarinetti (13), taustalaulu (6) * Ilkka Vartiainen – pedal steel -kitara (1, 5, 8) == Arvostelut == * Desibeli.net: Desibeli.net: Levyarvio == Aiheesta muualla == * Tienhaara discogs.com -sivustolla == Lähteet == Luokka:Vuoden 2007 albumit Luokka:Folkswagenin albumit
Amerikanjuutalainen komitea

Amerikanjuutalainen komitea (engl. The American Jewish Committee (AJC). ) on 1906 perustettu puolustamaan juutalaisten oikeuksia. Se perustettiin alun perin vastustamaan Venäjän keisarikunnassa harjoitettuja juutalaisvastaisia pogromeja. Luokka:Ihmisoikeudet Luokka:Juutalaiset järjestöt Luokka:Amerikkalaiset komiteat
Beachy Head

Beachy Head on liitukivestä muodostunut niemi Englannin kaakkoisrannikolla, lähellä Eastbournen kaupunkia Itä-Sussexin kreivikunnassa. Korkeimmillaan 162 metriin merenpinnan yläpuolelle yltävät Beachy Headin jyrkänteet ovat korkeimpia kaikista Britannian rannikon liitukivijyrkänteistä. Korkeutensa vuoksi Beachy Head on myös suosittu itsemurhapaikka. Rannikon liitukiviaines on muodostunut meren alla liitukaudella, yli 65 miljoonaa vuotta sitten. Se nousi merestä kenotsooisella kaudella, ja on siitä asti ollut eroosion muovattavana. Paikan nimi on vuodelle 1274 päivätyissä dokumenteissa Beauchef (), ja vuonna 1317 siitä on käytetty nimeä Beaucheif. Vuoteen 1724 mennessä näistä kehittynyt nimitys Beachy Head oli vakiintunut. Eräs Beachy Headin osa, Devil's Chimneynä tunnettu muodostuma, sortui mereen vuonna 2001 runsassateisen talven seurauksena. == Majakat == Beachy Headin niemi oli Englannin kanaalissa ennen uhka merenkululle, ja useat laivat haaksirikkoituivat 1600- ja 1700-luvuilla sen rantaan. Adressi majakan rakentamisen puolesta kerättiin 1691. Belle Toutin majakan rakennustyöt alkoivat vuonna 1831 Beachy Headin viereisellä läntisellä niemellä, ja toimintansa majakka aloitti 11. lokakuuta 1834. Majakka on ollut esillä useissa tv-sarjoissa ja elokuvissa, ja sitä on kutsuttu Britannian tunnetuimmaksi asutuksi majakaksi koskaan. Majakkaa siirrettiin maaliskuussa 1999 eroosion vuoksi parikymmentä metriä sisämaahan päin. Belle Toutin valo ei kuitenkaan sumuisella säällä näkynyt tarpeeksi kauas, ja sen avuksi valmistui vuonna 1902 suoraan Beachy Headin eteen rakennettu 43 metriä korkea majakka. Uusi majakka työllisti kolme majakanvartijaa, kunnes se automatisoitiin vuonna 1983. Sen valo välkkyy 20 sekunnin välein ja näkyy neljänkymmenen kilometrin päähän. == Itsemurhat == Beachy Head on 1600-luvulta lähtien ollut tunnettu itsemurhapaikka. Siellä on arvioitu kuolevan vuosittain keskimäärin 20 ihmistä. Itsemurhien hillitsemiseksi jyrkänteen huipun tuntumaan on 1976 pystytetty erityinen puhelinkoppi, jolla voi ottaa yhteyden tukilinjoille. Itsemurhapartiot kiertävät niemeä säännöllisesti, ja niistä vastaavalla Beachy Head Chaplancy Teamilla on myös ympärivuorokautinen ryhmä, jonka voi soittaa paikalle hätätilanteissa. Toimet ovat vähentäneet kuolemia 2000-luvulla, ja vuonna 2006 Beachy Headissa tiedetään kuolleen vain seitsemän ihmistä. == Katso myös == * Seven Sisters (Sussex) * Doverin valkoiset kalliot == Lähteet == == Aiheesta muualla == * Beachy Headin esittely Eastbournen sivuilla * Beachy Head Chaplaincy Team – itsemurhapartion kotisivut Luokka:East Sussexin maantiede Luokka:Englannin niemet ja niemimaat
Fabien Roy

Fabien Roy (17. huhtikuuta 1928 – 31. lokakuuta 2023) oli kanadalainen poliitikko. Hän istui jäsenenä Quebecin kansankokouksessa (1970–1973) ja liittovaltion parlamentissa (1979–1980). Roy kuului maansa Social credit -liikkeen keskeisiin hahmoihin. == Lähteet == Luokka:Kanadan edustajainhuoneen jäsenet Luokka:Vuonna 1928 syntyneet Luokka:Vuonna 2023 kuolleet
Jaak Aaviksoo

Jaak Aaviksoo (s. 11. tammikuuta 1954 Tartto) on virolainen poliitikko. Aaviksoo on liberaalikonservatiivisen Isänmaan ja Res Publican liiton jäsen. Hän toimi vuosina 2007–2011 Viron puolustusministerinä sekä vuosina 1995–1996 ja 2011–2014 maan opetusministerinä. Akateemikko Jaak Aaviksoo on koulutukseltaan fyysikko. Hän on työskennellyt Tarton yliopistossa optiikan ja spektroskopian professorina sekä palvellut myös yliopiston rehtorina.http://www.facebook.com/notifications#!/event.php?eid=160943563998530 Aaviksoo on naimisissa ja kolmen lapsen isä. Hän puhuu sujuvasti englantia, saksaa ja venäjää. == Tausta == Aaviksoo alkoi opiskella Tarton yliopistossa fysiikkaa vuonna 1971. Hän valmistui yliopistosta vuonna 1976 cum laude -arvosanalla teoreettisen fysiikan puolelta. Vuonna 1992 hän palasi Tarton yliopistoon, tällä kertaa optiikan ja spektroskopian professoriksi. Aaviksoo toimi Tarton yliopiston rehtorina vuosina 1998–2006. == Poliittinen ura == Vuonna 1995 Aaviksoo toimi Vähin hallituksen kulttuuri- ja opetusministerinä. Vuoden 1996 alussa hänestä tehtiin Viron opetusministeri, kun kulttuuri- ja opetusministerin virat erotettiin toisistaan. Kulttuuriministerin salkun sai Jaak Allik. Tuona aikana hän oli Reformipuolueen jäsen. Aaviksoo lähti puolueesta ennen kuin hänestä tuli Tarton yliopiston rehtori vuonna 1998. Vuonna 2006 Aaviksoo ilmoitti jättävänsä Tarton yliopiston rehtorin viran asettuakseen ehdolle Viron parlamentin eli Riigikogun vaaleihin 2007 Isänmaan ja Res Publican liiton jäsenenä. Ennen puolueeseen liittymistä Aaviksoota pidettiin mahdollisena ehdokkaana vuoden 2006 presidentivaaleihin, jotka voitti Sosiaalidemokraattisen puolueen Toomas Hendrik Ilves. Vaaleissa Aaviksoo sai yhteensä 4 241 ääntä ja tuli valituksi Riigikoguun. Hänen puolueensa jäi vaaleissa kolmanneksi suurimmaksi ja sai 19 paikkaa, Reformipuolue 31 ja Keskustapuolue 29 paikkaa. Pääministeri Andrus Ansip, Reformipuolueen puheenjohtaja otti hallitukseensa mukaan Isänmaan ja Res Publican liiton ja Aaviksoota sovitettiin useisiin korkeisiin virkoihin, kuten Riigikogun puhemieheksi ja valtiovarainministeriksi, yllättäen hän otti puolustusministerin työn. Aaviksoon astuttua puolustusministerin virkaan 5. huhtikuuta 2007 hänen ensimmäisiksi haasteikseen nousivat Viron puolustusvoimien kehittäminen ja toimiminen Tallinnan pronssisoturiin liittyvän patsaskiistan aikana. == Tunnustuksia == * Viron tiedeakatemian jäsen (1994) * Suomen Valkoisen Ruusun ritarikunta (2001) * Tarton kaupungin mitali (2002) * Tarton yliopiston kunniatohtori (2003) * Academia Europæan jäsen (2004) == Lähteet == == Aiheesta muualla == Luokka:Isänmaan ja Res Publican liiton poliitikot Luokka:Riigikogun jäsenet Luokka:Tarton yliopiston professorit Luokka:Virolaiset professorit Luokka:Viron opetusministerit Luokka:Viron puolustusministerit Luokka:Viron reformipuolueen poliitikot Luokka:Vuonna 1954 syntyneet Luokka:Elävät henkilöt Luokka:Academia Europæan jäsenet
Franz Bartl

Franz Bartl (7. tammikuuta 1915 – 12. heinäkuuta 1941) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936. Bartl pelasi turnauksessa kolme ottelua. ==Lähteet== * Franz Bartl Sports Reference LLC Luokka:Itävaltalaiset käsipalloilijat Luokka:Itävaltalaiset olympiamitalistit Luokka:Vuonna 1915 syntyneet Luokka:Vuonna 1941 kuolleet
Kosmonautti (EP)

__NOTOC__ Kosmonautti on suomalaisen Folkswagen-yhtyeen EP-levy, joka julkaistiin 25. maaliskuuta 2006. == Kappaleet == # "Kosmonautti" (Säv. Mikko Leinonen, san. Timo Munne, sov. Folkswagen) # "Voi Venäjä!" (Säv. & san. Suonna Kononen, sov. Folkswagen, puhallinsov. Jari Lappalainen) # "Äänislinna, Petroskoi, Petrozavodsk" (Säv. & san. Suonna Kononen, sov. Folkswagen & Jarmo Kähkönen) # "Zimnaja voina rok" (- Talvisota-rock -) (Säv. Erik af Venusberg, san. Lauri Kenttä, ven. san. Timo Munne, sov. Folkswagen & Arto Moisala) == Kokoonpano == * Timo Munne – laulu * Suonna Kononen – sähkö- ja akustiset kitarat, laulu (3), huuliharppu (4), taustalaulu * Joonas Ojajärvi – sähköbasso, mandoliini (3), taustalaulu * Jari Lappalainen – rummut ja lyömäsoittimet, bouzouki (1, 3), munniharppu (3), jouhikko (3), taustalaulu === Skanes Horns === * Erno Kettunen – trumpetti (2) * Kari Tiussa – pasuuna (2) * Arto Moisala – tenorisaksofoni (2, 4) * Jarmo Kähkönen – viulu (3) * Mikko Leinonen – taustalaulu (1) * Jani Salomaa – akustinen kitara (4) == Lähteet == == Aiheesta muualla == * Arvioita Kosmonautista Luokka:Vuoden 2006 EP:t Luokka:Folkswagenin albumit
Lloyd Ruby

Lloyd Ruby (12. tammikuuta 1928 - 23\. maaliskuuta 2009) oli yhdysvaltalainen moottoriurheilija. Hänet muistetaan muun muassa Sebringin 12 tunnin ajon voitosta, jonka hän saavutti Ken Milesin (1918–1966) kanssa vuonna 1966. Ruby osallistui useisiin Indianapolis 500 -kilpailuihin, joissa sijoittui parhaimmillaan kolmanneksi, vuonna 1964. Hän kilpaili myös Yhdysvaltain Grand Prixissä 1961. Luokka:Yhdysvaltalaiset Formula 1 -kuljettajat Luokka:Vuonna 1928 syntyneet Luokka:Vuonna 2009 kuolleet
Howard Sachar

Howard Morley Sachar (1928 – 18. huhtikuuta 2018) oli yhdysvaltalainen historioitsija. Hänen tutkimuksensa kohdistui pitkälti juutalaisiin ja Israeliin, joista hän julkaisi useita kirjoja. Swarthmoren ja Harvardin yliopistoista valmistunut Sachar työskenteli nykyhistorian professorina George Washingtonin yliopistossa. ==Lähteet== Luokka:Yhdysvaltalaiset historioitsijat Luokka:Vuonna 1928 syntyneet Luokka:Vuonna 2018 kuolleet
Tero Siitonen

Tero Siitonen on suomalainen basisti, joka tunnetaan erityisesti Pelle Miljoonan eri kokoonpanoista. Bassonsoiton lisäksi Siitonen myös laulaa ja soittaa kitaraa. == Yhtyeitä == * Kerjäläisarmeija (1981-1982) * Spiders * Stalker * Pelle Miljoona & Linnunlaulu (1986-1989) * Pelle Miljoona (1989–1990, 1991–1992) * Pelle Miljoona & Peacemakers (1990) * Rockers (1992) * Pelle Miljoona & Rockers (1995, 2000–2007, 2019–) * Roni Martin & Jukka Orma Tanssiinkutsu (2003–2004) * Problems (taustalaulajana Niin että riittää... -albumilla 1998) * Soul Tattoo (2008–2009) * Pelle Miljoona Duo / Folk Trio / Trio / Folkers == Lähteet == * Pikabiografia Pelle Miljoonan sivuilla === Viitteet === Luokka:Suomalaiset basistit Luokka:Pelle Miljoona Luokka:Syntymävuosi puuttuu Luokka:Elävät henkilöt
Franz Berghammer

Franz Berghammer (20. marraskuuta 1913 – 1. heinäkuuta 1944) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936. ==Lähteet== * Franz Berghammer Sports Reference LLC Luokka:Itävaltalaiset käsipalloilijat Luokka:Itävaltalaiset olympiamitalistit Luokka:Vuonna 1913 syntyneet Luokka:Vuonna 1944 kuolleet
Jurassic Park (SNES)

Jurassic Park on Ocean Softwaren kehittämä ja julkaisema Jurassic Park -elokuvaan ja Michael Crichtonin romaaniin perustuva toimintaseikkailupeli. Peli julkaistiin Super Nintendo Entertainment Systemille vuonna 1993. Suurin osa pelistä pelataan ylhäältä päin muistuttaen Zelda-pelejä. Kun pelaaja menee rakennuksen sisään, kuvakulmaksi muuttuu ensimmäinen persoona. Peli yhdisti kaksi eri kuvakulmaa sekä 3D-pelaamisen neljännen sukupolven konsolille ja oli yksi ensimmäisiä pelejä jossa oli surround-ääni (Dolby Pro Logic). == Pelaaminen == Pelissä pelaaja ohjaa Alan Grantia ja tarkoituksena on suorittaa tiettyjä tehtäviä ja paeta saarelta. Tehtäviä voivat olla Velociraptorien pesän tyhjentäminen munista tai bunkkerin generaattorin käynnistäminen, mikä mahdollistaa esimerkiksi porttien avaamisen ja sulkemisen. Ympäri saarta olevat hahmot voivat kommunikoidan pelaaja kanssa antamalla ohjeita, tosin jotkin neuvot ovat tahallisesti ilkeitä. Peli tukee SNES Mousea kun pelataan ensimmäisestä kuvakulmasta tai kun operoidaan tietokonepäätteitä. Pelin ääniraita koostuu erilaisista musiikeista, jotka vastaavat aluettä mitä pelaaja kulloinkin tutkii (paitsi kaksi Tyrannosaurus rexiä, joilla on oma tunnusmusiikki). Pelin läpäisy vie yleensä 2–3 tuntia, tosin jotkut tehtävät – kuten kaikkien 18 raptorin munan kerääminen - voivat hidastaa pelaajan etenemistä. Pelissä ei ole mahdollista tallentaa, mutta mahdollisuuksia jatkaa pelissä kuolemisen jälkeen on rajattomasti. Niinpä pelaaja joutuu pelaamaan pelin yhdeltä istumalta läpi. Muita Jurassic Park -pelejä on tehty NES:lle, Game Boylle, Sega Mega Drivelle, Sega Game Gearille, DOS:lle ja Commodore Amigalle. Missään niistä ei ole samanlaista pelitapaa, vaikka ne sijoittuvat samaan tarinaan. Kaikki paitsi versiot Sega Genesikselle, Game Gearille and Sega CD:lle on kehittänyt ja julkaissut Ocean Software. == Pelissä esiintyvät dinosaurukset == * Dilophosaurus * Gallimimus * Pachycephalosaurus * Procompsognathus * Triceratops * Tyrannosaurus rex * Velociraptor == Aiheesta muualla == * Luokka:Jurassic Park -pelit Luokka:Vuoden 1993 videopelit Luokka:Toimintaseikkailupelit Luokka:Super Nintendo Entertainment System -pelit
Franz Bistricky

Franz Bistricky (26. heinäkuuta 1914 – 7. toukokuuta 1975) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936. Bistricky pelasi turnauksessa kahdessa ottelussa. ==Lähteet== * Franz Bistricky Sports Reference LLC Luokka:Itävaltalaiset käsipalloilijat Luokka:Itävaltalaiset olympiamitalistit Luokka:Vuonna 1914 syntyneet Luokka:Vuonna 1975 kuolleet
Károly Bartha

Károly Bartha (4. marraskuuta 1907 – 4. helmikuuta 1991) oli unkarilainen uimari. Hän saavutti pronssia 100 metrin selkäuinnissa Pariisin olympialaisissa 1924 yhdysvaltalaiskaksikon (Warren Paoa Kealohan ja Paul Wyattin) jälkeen ajalla 1,17.8. == Lähteet == == Aiheesta muua == *Databaseolympics.com Luokka:Unkarilaiset uimarit Luokka:Unkarilaiset olympiamitalistit Luokka:Vuonna 1907 syntyneet Luokka:Vuonna 1991 kuolleet
Franz Brunner

Franz Brunner (21. maaliskuuta 1913 – 22. joulukuuta 1991) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936. Brunner pelasi turnauksessa kaksi ottelua. ==Lähteet== * Franz Brunner Sports Reference LLC Luokka:Itävaltalaiset käsipalloilijat Luokka:Itävaltalaiset olympiamitalistit Luokka:Vuonna 1913 syntyneet Luokka:Vuonna 1991 kuolleet
Price Cobb

Price Cobb (s. 10. joulukuuta 1954) on yhdysvaltalainen autourheilija. Hän voitti vuoden 1990 Le Mansin 24 tunnin ajon John Nielsenin ja Martin Brundlen kanssa. Hän omisti myös tallin Indy Racing League-sarjasta Roberto Guerreron ja Jim Guthrien kanssa kausilla 1998 ja 1999. Hän on myös kirjoittanut useita kirjoja autourheilusta. Price työskentelee Madisonissa, Wisconsinissa Kelly Moss Motorsports -yhtiön tuotantopäällikkönä. Luokka:Yhdysvaltalaiset autourheilijat Luokka:Le Mansin 24 tunnin ajon voittajat Luokka:Vuonna 1954 syntyneet Luokka:Elävät henkilöt
A (Andy Scott’s Sweetin albumi)

A on Andy Scott's Sweetin, joksi Sweet-yhtyettä tuolloin kutsuttiin, studioalbumi vuodelta 1992. ==Kappaleet== # Do As I Say (Scott/McNulty) # Am I Ever Gonna See Your Face Again (Brewster/Neeson/Brewster) # Stand Up (Scott/McNulty) # Nouveau Rockstar (Scott/McNulty) # Natural (Scott/Bradford) # Mind (Mann/McNulty) # Marshall Stack (Scott/McNulty) # Red Tape (Scott/McNulty/Mann/Schopf) # When Friends Fall Out (Scott) # Is It True (Mann/McNulty) # Dangerous Game (McNulty) # Crüdley Mott (Scott/McNulty/Mann/Schopf/Brown) ==Kokoonpano== * Andy Scott: kitara, laulu * Mal McNulty: laulu * Steve Mann: kitara, kosketinsoittimet, taustalaulu * Jeff Brown: basso, taustalaulu * Bodo Schopf: rummut, perkussio, huuliharppu Luokka:Sweetin albumit Luokka:Vuoden 1992 albumit
The Answer (Andy Scott's Sweet)

The Answer on Andy Scott's Sweetin albumi vuodelta 1995. Sweet-yhtye käytti nimestään tuolloin kyseistä muotoa erottuakseen Brian Connollyn erillisestä Brian Connolly's Sweet -yhtyeestä.Väistö, Perttunen 2003, s.98. Vaikka levyä markkinoitiin uutena albumina, se sisältää pääasiassa vuoden 1992 A-albumin kappaleita sekä niiden uusia versioita.Väistö, Perttunen 2003, s.108. ==Kappaleet== #X-Ray Specs (ennenjulkaisematon versio) #Marshall Stack (ennenjulkaisematon versio) #Red Tape #Mind #Do As I Say #When Friends Fall Out #Natural #Am I Ever Gonna See Your Face Again (Maxi-CD-versio) #Is It True (ennenjulkaisematon versio) #Nouveau Rockstar #Stand Up (ennenjulkaisematon versio) #Dangerous Game #I Don't Want To Say Goodnight #Do As I Say #Stand Up == Lähteet == * === Viitteet === Luokka:Sweetin albumit Luokka:Vuoden 1995 albumit
Christine Wenzel

Christine Wenzel (o.s. Brinker, s. 10. heinäkuuta 1981) on saksalainen skeetampuja, maailmanmestari ja olympiamitalisti. Wenzel on saavuttanut olympialaisissa pronssia Pekingissä 2008 ja maailmanmestaruuden Nikosiasta 2007, Mariborista 2009, Belgradista 2011 ja Limasta 2013. == Lähteet == * Luokka:Saksalaiset ampujat Luokka:Saksalaiset olympiamitalistit Luokka:Vuonna 1981 syntyneet Luokka:Elävät henkilöt
Bakerloo line

Bakerloo line on Lontoon metron linja, joka avattiin vuonna 1906. Linjalla on 25 asemaa, joista 15 on maan alla. Se on seitsemänneksi käytetyin linja Lontoon metrossa.http://www.londontubemap.org.uk/tube-lines/bakerloo-line/ Linjan määränpäätä on muutettu moneen kertaan. Linjan tunnusväri on vaalean ruskea. Nykyinen Jubilee linen osa Baker Streetiltä Stanmoreen kuului 30. huhtikuuta 1979 asti Bakerloo lineen.Rose Kuva:Kilburn Park tube southbound platform.jpg|Kilburn Parkin asemaa Kuva:Embankment station.jpg|Embankmentin metroaseman sisäänkäynti == Lähteet == * * === Viitteet === == Aiheesta muualla == Luokka:Lontoon metro
Lindita Kodra

Lindita Kodra (s. 11. toukokuuta 1962) on albanialainen pistooliampuja. Kodra on saavuttanut kultaa Granadan EM-kisoissa 2007 25 metrin urheilupistoolissa yhteistuloksella 787,4 (584+203,4). == Lähteet == * Lindita Kodra ISSF Newsin tietokannassa Luokka:Albanialaiset ampujat Luokka:Vuonna 1962 syntyneet Luokka:Elävät henkilöt